የሐዲስ ዓለማየሁ ልዩ የአዳሪ ትምህርት ቤት ሥራ ጀምሯል፡፡
ባሕር ዳር፡ ጥቅምት 20/2012 ዓ.ም (አብመድ) በደብረ ማርቆስ ዩኒቨርሲቲ የሐዲስ ዓለማየሁ ልዩ የአዳሪ ትምህርት ስራ ጀምሯል፡፡ሚያዚያ 2011 ዓ.ም ገደማ የሥርዓተ ትምህርት ቀረጻና ማሻሻል በማድረግ እንቅስቃሴ የጀመረው የአዳሪ ትምህርት ቤቱ በ2012 ዓ.ም ሥራ እንደሚጀመር መዘገባችን ይታወሳል፡፡ ትምህርት ቤቱ በተባለለት ጊዜ ወደ ሥራ መግባቱን የደብረ ማርቆስ ዩኒቨርሲቲው አስታውቋል፡፡ በዩኒቨርሲቲው የሥነ ልቦና ትምህርት ክፍል ተጠሪና የሐዲስ ዓለማየሁ ልዩ የአዳሪ ትምህርት ቤት የሥራ አስፈጻሚ ኮሚቴ ምክትል ሰብሳቢ ደመቀ ብናልፍ (ዶክተር) ለአማራ ብዙኃን መገናኛ ድርጅት እንደገለጹት ልዩ የአዳሪ ትምህርት ቤቱ ሥራ ጀምሯል፡፡